b"\n_START_ARTICLE_\nCasa al carrer Primfilat\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici cantoner situat al nucli antic de la ciutat, de planta baixa i dos pisos que ha estat rehabilitat recentment. \xc3\x89s per aquest motiu que no es conserven la major part de les seves obertures originals. Les que s\xc3\xad que es conserven s\xc3\xb3n obertures en arc rebaixat carreuades, dues de les quals amb dates inscrites a la llinda A l'antiga porta d'acc\xc3\xa9s a l'edifici hi ha inscrita la data 1574, i en una altra obertura de la planta baixa del carrer Primfilat hi ha una dovella clau amb la data 1765. L'altre element destacable que encara es conserva de la construcci\xc3\xb3 original, \xc3\xa9s la cantonada carreuada, amb carreus grossos ben escairats."